Continuació d'un hivern força suau
MARS Bulletin, vol. 27, núm. 1.
Millora l'enduriment dels cereals d'hivern a l'Europa central i oriental.
En els pròxims dies, s'espera que la tolerància a les gelades dels cereals d'hivern augmenti encara més a les zones central i nord-oriental d'Europa.
No s'espera cap dany per gelades durant el període de previsió.
Realitats territorials i tendències a les zones rurals de la UE entre els anys 2015-2030
L'anàlisi actual pretén ressaltar les principals realitats i tendències territorials seleccionades en les zones rurals de la UE a escala paneuropea, nacional (NUTS 0) i regional (NUTS 3) a partir de l'any 2015 fins a l'any 2030.
Aquestes tendències es relacionen amb l'estat i la potencial evolució de la població rural, els terrenys agrícoles i l'abandó de les terres agrícoles, i a la seva agregació macroeconòmica en clústers impulsats per l'agricultura.
També es proporciona una captura de dades d'ocupació i el valor afegit brut a l'agricultura per a l'any 2015.
Taller de la Xarxa Europea per al Desenvolupament Europeu (ENRD) sobre atracció de jovent al sector agrícola i foment de la renovació generacional en àrees rurals
Brussel·les, 10 de desembre de 2018
Podeu accedir a totes les presentacions del taller sobre relleu generacional en què es va donar una visió general del suport actual de la Política Agrícola Comuna (PAC) a joves agricultors i es van mostrar exemples de maneres innovadores d'ingressar al sector agrícola, tot explorant les oportunitats per donar suport al relleu generacional en els plans estratègics de la PAC post2020
Segons la plataforma de científics EAT-Lancet, autors d'aquest informe, un canvi radical en la dieta alimentària resultaria beneficiós per a la salut humana i el medi ambient.
Si bé la producció agrícola està actualment al nivell màxim de rendiment, no resulta ni resilient ni sostenible.
L'informe, resultat de dos anys de col·laboració entre 37 experts de 16 països, proposa alternatives a determinats productes que considera perjudicials per a la salut i el planeta
Opcions per al sector ramader en economies en desenvolupament i emergents cap a 2030 i més enllà
Llibre blanc elaborat per l'Institut Internacional de Recerca Ramadera per al Fòrum Econòmic Mundial de Davos.
Respondre a les necessitats creixents de proteïnes del món és un repte urgent.
El sector ramader en continuarà sent un dels principals proveïdors durant les pròximes dècades.
Aquest document vol enfocar els reptes i les oportunitats del sector ramader en països emergents i en desenvolupament
Creació d'un futur sistema alimentari sostenible per alimentar 10.000 milions de persones l'any 2050
El document és un resum d'un informe que es preveu publicar la primavera de 2019.
Proposa un "menú" de 22 opcions per a un futur alimentari sostenible tot superant tres reptes: produir més per satisfer la demanda, frenar la conversió de la terra i reduir les emissions de gasos amb efecte d'hivernacle per limitar l'augment de la temperatura a 1,5-2° C. Les solucions proposades s'organitzen en cinc grans categories:
Perills químics en els nostres aliments: la política de seguretat alimentària de la UE ens protegeix, però fa front a dificultats
Segons el nou informe del Tribunal de Comptes Europeu, el sistema de la UE per protegir els consumidors dels perills químics en els aliments està ben fonamentat i és respectat arreu del món, però s'hi exigeix massa actualment.
Els auditors sostenen que la Comissió Europea i els estats membres no tenen la capacitat d'implantar el sistema en la seva integritat
La lluita contra la desertificació a la UE: una amenaça creixent contra la qual cal actuar més intensament
Segons un nou informe del Tribunal de Comptes Europeu, la Comissió Europea no té una idea clara del problema que constitueix l'amenaça creixent de la desertificació i la degradació de les terres a la UE.
Els auditors afirmen que les mesures preses fins a la data per la Comissió i els estats membres per lluitar contra la desertificació no són del tot coherents i que la Comissió no ha avaluat els avenços en el compliment del seu compromís d'aconseguir la degradació neutra del sòl l'any 2030.
L'informe s'emmarca en el context de tretze estats membres de la UE que s'han declarat afectats per la desertificació en el marc de la Convenció de les Nacions Unides de Lluita contra la Desertificació (CLD): Bulgària, Grècia, Espanya, Croàcia, Itàlia, Xipre, Letònia, Hongria, Malta, Portugal, Romania, Eslovènia i Eslovàquia
L'Informe d'avaluació sobre degradació i restauració del sòl
Informe d'avaluació de 3 anys de referència de la Plataforma Intergovernamental Científico-política sobre Diversitat Biològica i Serveis dels Ecosistemes (IPBES), en què més de 100 experts descriuen els costos, els perills i les opcions de la degradació del sòl a escala mundial.
Segons el document, la intensa degradació del sòl causada per les activitats humanes està posant en risc el benestar de dues cinquenes parts de la Humanitat, causant l'extinció d'espècies i intensificant el canvi climàtic.
L'informe va adreçat principalment als responsables de formular polítiques i serveix de punt de partida de la conferència en línia organitzada per la Plataforma Intergovernamental Científico-política sobre Diversitat Biològica i Serveis dels Ecosistemes (IPBES)
Prospectives econòmiques: horitzons foscos
Enllacem el darrer informe sobre prospectiva econòmica global.
El document destaca que l'economia mundial es desaccelerarà al 2,9% l'any 2019 amb el debilitament del comerç i de la inversió.
La recuperació econòmica als països exportadors de productes bàsics s'ha estancat, mentre que l'activitat dels països importadors d'aquests productes s'està debilitant.
Les polítiques orientades a atenuar els efectes de les fluctuacions dels preus mundials dels aliments poden tenir conseqüències no desitjades si molts governs les implementen de manera descoordinada.
Podrien intensificar-se les escalades de preus dels aliments, cosa que afectaria amb més força els pobres
Informe sobre els riscos globals 2019
El Fòrum Econòmic Mundial de Davos presenta com cada any el seu informe sobre riscos globals i destaca com un dels majors riscos per a 2019 les tensions geoeconòmiques.
També avisa per tercer any consecutiu dels riscos relacionats amb el medi ambient, que representen tres dels cinc principals riscos per probabilitat i quatre per impacte
L'objectiu d'aquest informe encarregat per INTERBEV a France Agrimer és desenvolupar escenaris de futur per al sector de la carn de boví a l'horitzó 2035-2040, a escala francesa i global, que puguin ser útils als responsables del sector amb vistes a desenvolupar estratègies guanyadores
Consulta i més informació: [EMAIL] Gabinet Tècnic
Lectures recomanades de 24 de gener de 2019
Nou Web d'Estadístiques i Observatori de Preus